《过孟县渡黄河》
清代·吴仰贤

城外黄河河上山，山山回抱作重关。津船逆渡经三折，星海分流见一湾。

掉臂嵩门行在望，吟诗洛社几时闲。滔滔南北从兹判，那不临歧泪暗潸。

作者简介：（1821—1887）浙江嘉兴人，字牧驺。咸丰二年进士，历官云南罗次、昆明知县，武定知州，迤东道。以忤上官，称病归。诗浑成典雅。有《小匏庵诗存》、《诗话》等。